Նախագիծ 8-141

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2025թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ՝ ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ ԱՐՓԻԿ ԹԱՂԱՄԱՍԻ 60 ՀԱՍՑԵՈՒՄ ԳՏՆՎՈՂ ՀԱԴԻՍՈՒԹՅՈՒՆՆԵՐԻ ՍՐԱՀԻ ՇԵՆՔԻՑ 10․0 ՔԱՌ․ՄԵՏՐ ՏԱՐԱԾՔԸ ՎԱՐՁԱԿԱԼՈՒԹՅԱՆ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով Սուսաննա Սարգսյանի 09․09․2025թ․ դիմումը և Կապան համայնքի ղեկավարի առաջարկությունը, **Կապան** **համայնքի ավագանին որոշում է.**

1․ Կապան համայնքի սեփականություն հանդիսացող գույքը՝ Կապան համայնքի Կապան քաղաքի Արփիկ թաղամասի թիվ 60 հասցեում գտնվող հանդիսությունների սրահի շենքից 10․0 քառ․մետր տարածքը 5 (հինգ) տարի ժամկետով, ամսական 6000 (վեց հազար) ՀՀ դրամ վարձավճարով, վարձակալության իրավունքով օգտագործման տրամադրել Սուսաննա Սարգսյանին, որպես պահեստ օգտագործելու նպատակով։

2. Պարտավորեցնել Սուսաննա Սարգսյանին իր միջոցներով իրականացված անբաժանելի մաս կազմող ներդրումները սեփականության իրավունքով հանձնել Կապան համայնքին։ Տարածքի պահպանման և բոլոր կոմունալ վարձերի վճարները  իրականացվում են վարձակալի կողմից։

3․ Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

4․ Սույն որոշումը ուժի մեջ է մտնում պաշտոնական հրապարակման օրվան հաջորդող օրվանւց։

**ՀԻՄՆԱՎՈՐՈՒՄ– ՏԵՂԵԿԱՆՔ**

Նախագծի ընդունման նպատակն է Կապան համայնքի Կապան քաղաքի Արփիկ թաղամասի թիվ 60 հասցեում գտնվող հանդիսությունների սրահի շենքից 10․0 քառ․մետր տարածքը վարձակալության իրավունքով օգտագործման տրամադրել, որպես պահեստ օգտագործելու նպատակով, հաշվի առնելով, որ հանդիսությունների սրահը չի գործում և շինությունը գտնվում է կիսաքանդ վիճակոիմ։

Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում նախատեսվում է եկամուտների ավելացում ամսական 6000 (վեց հազար) ՀՀ դրամ։